בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בפלמה דה מיורקה תחרות בין-אזורית בהשתתפות 24 שחמטאים. כעיקרון פישר לא היה זכאי להשתתף בה. פאל בנקו מסר לו את זכותו להשתתף והנושא אושר על ידי מקס אויבה, שהיה נשיא פיד"ה. השישה הראשונים העפילו לשלב השלישי שנערך בשיטת פלייאוף. לשחמטאים אלו הצטרפו טיגראן פטרוסיאן שהפסיד בדו-קרב של אליפות העולם בשחמט 1969 וויקטור קורצ'נוי.